ANDREW WOMMACK EVANKELIUMIN ÄÄRELLÄ
USKO SAANEESI 2/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan viime jaksossa aloittamaani sarjaa "Usko saaneesi".
Sarjaan kuuluvan kirjan kannessa on kuva häntäänsä jahtaavasta koirasta.
Viime jakso oli alustus sarjaani, ja yritän olla palaamatta siihen.
Useimmat eivät osaa edes ajatella asioita näin.
Siksi heidän on vaikea ymmärtää, mistä oikein puhun.
Jumala on jo tehnyt Kristuksen kautta kaiken, -
mitä Hän haluaa tehdä elämässäsi. Hän teki sen 2 000 vuotta sitten.
Ellei sitä ole tehty silloin, et voi saada sitä tänään.
Jos se taas on jo tehty, miksi sitten pyydämme Jumalaa -
tekemään asioita ikään kuin Hän ei olisi vielä tehnyt niitä.
Tämä saattaa kuulostaa vähän hämmentävältä.
Puhuin eräästä rakastetusta laulusta. Minustakin sen melodia on kaunis, -
mutta joudun muuttamaan sen sanoja, jotta se sopisi käsitykseeni Jumalasta.
Laulussa sanotaan, että kaipaamme Jumalaa epätoivoisesti -
ja että Hän on yhtä tärkeä meille kuin ilma, jota hengitämme.
Minusta on hienoa sanoa, että Jumalan läsnäolo -
on kuin ilma, jota hengitän. Voin myös helposti sanoa, -
että Hän on jokapäiväinen leipäni. Tarvitsen yhteyttä Häneen jatkuvasti.
En kuitenkaan halua laulaa, että kaipaan Häntä epätoivoisesti.
Tietysti sanat merkitsevät eri asioita eri ihmisille, -
mutta sanakirjan mukaan epätoivo ei ole kovin hyvä asia.
Epätoivo tarkoittaa sitä, että olemme toivottomia -
ja että olemme lakanneet odottamasta mitään.
Meidän ei tule koskaan luopua toivosta saada Jumalan siunaus, -
mutta epätoivo kuvaa juuri toivottomuutta ja toivosta luopumista.
Toinen esimerkki epätoivosta on sanoa: "Haluan hänet epätoivoisesti."
Epätoivo on sitä, että tarvitsemme jotain kipeästi, -
että meillä ei ole toivoa saada jotain, -
että olemme kadottaneet jonkin asian iäksi -
tai että olemme toivottomia ja lohduttomia.
Luultavasti sanaa käytetään kuvaamaan äärimmäisen suurta -
rakkautta Herraa kohtaan, mutta minusta se ei ole positiivista.
Seurakunnassani on Epätoivoinen-niminen nuorten bändi, -
ja nuorisotyön nimi on Epätoivoisuus.
Silti epätoivoisuus tarkoittaa toivottomuutta.
Se tarkoittaa, ettei meillä ole mitään toivoa saada jotain -
tai että jokin on saavuttamattomissa.
Jos kaipaamme jotakin epätoivoisesti, tarpeemme on todella suuri ja kipeä.
Olemme lähestulkoon luopuneet toivosta sen suhteen -
emmekä usko enää saavamme sitä. Listaa voisi jatkaa loputtomiin.
Otin tämän esiin, koska nykyisin seurakunnat edistävät tätä asennetta.
Laulamme siitä, että tarvitsemme Jumalaa epätoivoisesti, -
olemme toivottomia ilman Häntä ja Hän on kuin ilma, jota hengitämme.
Myönnän, että olen yhtä riippuvainen Herrasta ja Hänen läsnäolostaan -
kuin hengitysilmasta, mutta en kaipaa ilmaa epätoivoisesti.
Ilmaa on riittävästi, ja voin hengittää sitä.
Kaipaisin sitä epätoivoisesti, jos joutuisin paikkaan, jossa sitä ei ole.
Uskon, että Herra on jo antanut meille kaiken, -
enkä siis kaipaa Hänen antamiaan asioita epätoivoisesti.
Toki tarvitsen niitä, mutta epätoivo kuvaa toivottomuutta.
En siis laula: "Kaipaan Sinua epä- toivoisesti, en voi elää ilman Sinua", -
vaan "Rakastan Sinua enkä aio elää ilman Sinua", sillä voin valita.
Tässä toinen esimerkki. Jos jonkun edessä olisi notkuva pöytä -
täynnä kaikkea mahdollista syötävää ja juotavaa, -
ja hän istuisi sen ääressä valittaen, että on kuolemaisillaan nälkään -
ja kaipaa ruokaa epätoivoisesti, kehottaisin häntä syömään.
"Tässä on kaikkea, ota ja syö!"
Ja hän vain puhuisi epätoivostaan sen sijaan, että kävisi kiinni.
Uskon, että tarvitsemme Herraa ja kaikkea mahdollista siunausta, -
mutta Jumala on jo antanut sen, eikä meillä ole syytä epätoivoon.
Meidän ei tarvitse pyytää ja anoa, Jumala on jo tehnyt osuutensa.
Jos tarvitset ilmaa, hengitä. Jos tarvitset ruokaa, syö.
Jos tarvitset iloa, ota se käyttöösi.
Jakeiden Gal. 5:22―23 mukaan Jumala on jo antanut sen henkeesi.
Meidän ei tule anoa iloa Jumalalta ikään kuin Hän voisi antaa sitä -
tai olla antamatta, vaan lukea Sanasta, mitä Hän on jo antanut.
Sitten voimme ammentaa sitä. Voit saada ilon virtaamaan kauttasi.
Sama koskee voitelua ja paranemista. Se on sinusta kiinni, ei Jumalasta.
Seurakunta on luopunut vastuustaan ja arvovallastaan tässä asiassa.
Sanomme, ettemme ole mitään emmekä voi tehdä mitään -
ja pyydämme Jumalaa toimimaan. Tästä syystä olemmekin epätoivoisia.
Emme usko, että Jumala on jo tehnyt ja antanut meille kaiken.
Uskomme, että paraneminen riippuu Jumalasta, mutta se ei ole totta.
3. Joh. 1:2 "Rakkaani, minä toivotan sinulle, että kaikessa menestyt -
ja pysyt terveenä, niinkuin sielusikin menestyy."
Jos et voi hyvin, se johtuu siitä, ettet osaa ottaa paranemista vastaan.
Jumalan tahto on parantaa. Jotkut eivät pidä tästä, -
koska olemme mestareita syyttämään muita ongelmistamme.
Ongelmamme johtuvat siitä, että meitä kohdeltiin kaltoin lapsena.
Olemme uhreja emmekä ota vastuuta omista teoistamme.
Ihmiset eivät pidä opetuksestani, että Jumala on jo tehnyt osansa -
ja että meidän tulee ottaa vastaan, uudistaa mielemme ja toimia uskossa.
Emme haluaisi ottaa vastuuta sanomalla, että voimme hallita sitä, -
paraneeko tai pelastuuko joku. On turvallista ajatella, -
että parantuminen ja pelastuminen riippuvat Jumalasta.
Jumala päättää, olemmeko onnellisia vai masentuneita.
Jos olemme masentuneita, pyydämme Jumalalta iloa.
Ei, Jumala on jo tehnyt osansa, ja voimme ottaa sen vastaan.
Voisin jatkaa tätä alustusta pitkään, ja yrittää saada teidät ymmärtämään, -
mutta siirryn nyt Raamatun tekstiin.
Ef. 1:3 "Ylistetty olkoon meidän Herramme Jeesuksen Kristuksen -
Jumala ja Isä, joka on siunannut meitä taivaallisissa -
kaikella hengellisellä siunauksella Kristuksessa".
Jumala on jo siunannut meitä.
Jotkut sanovat, että tämä koskee vain taivasta, -
eikä siinä ole mitään konkreettista tai todellista.
Asia ei kuitenkaan ole niin.
Lupaus koskee myös tätä aikaa ja elämäämme maan päällä.
Jumala siunaa meitä nyt. Asia on sanottu vähän kömpelösti.
Toisessa käännöksessä sanotaan, että Jumala on siunannut meitä -
kaikilla maallisilla ja hengellisillä siunauksilla taivaallisissa.
Jakeessa vain sanotaan, että Jumala on jo siunannut meitä.
Jos asia on niin, miksi sitten pyydämme Jumalaa siunaamaan?
Ehkä jonkun mielestä kyse on vain semantiikasta, -
eikä sillä ole niin väliä, miten puhumme, mutta on sillä.
Jumala sanoo siunanneensa meitä, mutta silti pyydämme siunausta -
ikään kuin emme uskoisi, että Hän on jo siunannut.
Meidän tulisi puhua uskoamme ja ottaa näin siunaus käyttöön, -
mutta useimmat uskovat pyytävät, että Jumala siunaisi heitä -
parantamalla, antamalla iloa ja rauhaa tai auttamalla raha-asioissa.
Emme kanna omaa vastuutamme emmekä tartu Raamatun lupauksiin, -
vaan pyydämme näitä asioita Jumalalta. Se ei kunnioita Häntä.
Jos minulla olisi autoni avaimet kädessäni ja sanoisin, -
että annan sinulle autoni, kunhan tämä saarna on ohi, -
se tarkoittaisi, että jos olen rehellinen, sanani sitoisivat minua.
Tulisitko kysymään saarnan jälkeen: "Voinko todella saada autosi?"
tai: "Olisitko niin kiltti, että antaisit minulle autosi?"
Sehän tarkoittaisi, ettet usko, että tarkoitin mitä sanoin.
Epäilisit siis sanojani.
Voit puolustella itseäsi, mutta minusta kyse on epäuskosta.
Jos todella uskoisit, että tarkoitin mitä sanoin, -
sanoisit vain: "Anna minulle avaimet".
Saattaisit myös sanoa: "Antaisitko minulle avaimet?", -
mutta kysymysmerkki lauseen lopussa kertoo, ettet oikeasti usko siihen.
Jeesuskin sanoi: "Anna meille meidän jokapäiväinen leipämme".
Myönnän toki, että kaikki tulee Jumalalta, mutta en anele, -
että Hän täyttää tarpeeni. Se olisi epäuskoa.
Jos sanon: "Jumala, anna minulle tänään jokapäiväinen leipäni", -
pyydän jotakin, joka kuuluu minulle.
Anomme parantumista, vaikka Raamatun mukaan -
olemme jo parantuneet. Anomme menestystä, -
vaikka Jumala on jo siunannut meitä ja kaikkea, mihin ryhdymme.
Hän on luvannut antaa meille voiman hankkia rikkautta pitääkseen liittonsa.
Jumala on jo tehnyt kaiken tämän, mutta emme ota vastaan sitä, -
mikä meille kuuluu, vaan anomme sitä Jumalalta.
Jos teemme näin, emme usko Jumalaa. Se on yhtä erikoista -
kuin jos joku tulisi pyytämään minulta autoani, vaikka jo lupasin sen hänelle.
Tässä toinen esimerkki. Kukaan ei odota lapsensa polvistuvan sanoen: -
"Äiti, minulla on nälkä. Olisitko kiltti ja antaisit minulle jotain syötävää?
Tiedän, etten ansaitse sitä. En ole toiminut niin kuin pitäisi, -
mutta antaisitko silti minulle jotain syötävää?"
Jos jossain perheessä toimitaan noin, jokin on pielessä.
Lapsen suhde vanhempaan ei ole kunnossa.
Lapsi voi sanoa: "Äiti, antaisitko minulle jotain syötävää?"
Se voi näyttää kysymykseltä, mutta oikeasti se on vaatimus, -
joka perustuu lapsen ja vanhemman suhteeseen.
Lapsi tietää, että vanhemmat haluavat täyttää hänen tarpeensa.
Jeesus sanoi samoin: "Anna meille meidän jokapäiväinen leipämme."
Hän ei sanonut: "Antaisitko meille ruokaa, vaikka emme sitä ansaitse?"
Meidän tulee ottaa rohkeasti vastaan se, mikä meille kuuluu.
Voimme toki olla kohteliaita, mutta meidän ei tarvitse anella.
Seurakunnalle on opetettu, ettei Jumala paranna kaikkia.
Hän voi parantaa, jos haluaa, ja meidän tulee pyytää ja anoa sitä.
Jos Hän ei vastaa, pyydämme muita rukoilemaan painostaaksemme Häntä.
Tartumme alttarin sarviin ja ravistam- me sitä, kunnes Jumala tulee esiin.
Ei, Jumala on jo tehnyt oman osuutensa ja täyttänyt tarpeemme.
Hän haluaa parantaa enemmän kuin me itse haluamme parantua.
Meidän tulee vain uskoa, että Jumala on jo tehnyt osuutensa -
ja toimia uskomme mukaan. Meidän pitää alkaa tehdä jotain.
Jumala siunaa sen, mihin ryhdymme, mutta sata kertaa nolla on nolla.
Jos emme tee mitään, emme saa mitään. Jumala ei auta siinä.
Jos taas alamme tehdä jotain, Jumala tulee siunaamaan sen.
Jumala on jo siunannut meitä. Miksi siis pyydämme siunausta?
Se johtuu siitä, ettemme usko emmekä vaella Hengessä.
Joh. 4:24 "Jumala on Henki; ja jotka häntä rukoilevat, -
niiden tulee rukoilla hengessä ja totuudessa."
Jumala on Henki, ja kaikki asiat, joita Hän meille antaa, -
tulevat hengelliseen ihmiseemme ja ilmenevät sisältä ulospäin.
Jumala on jo siunannut meitä paranemisella, menestyksellä, -
ilolla, rauhalla ja rakkaudella. Kaikki tämä on jo meissä.
Kyse ei ole siitä, että Jumalan pitäisi antaa meille jotain, -
vaan siitä, että otamme käyttöön sen, minkä Jumala on jo antanut meille.
Uudistamme mielemme ja toimimme sen mukaan, mitä Jumala on tehnyt.
Tämä on todella tärkeää.
Vielä yksi esimerkki. Katsot nyt televisiolähetystä.
Joku voi katsoa tätä myös tietokoneella tai puhelimella, -
mutta olitpa missä tahansa, -
ympärilläsi on monia erilaisia televisio- ja radiosignaaleja.
Joku voi väittää vastaan, koska ei näe eikä kuule niitä, -
mutta siellä ne ovat.
Tv-lähetys ei ala vasta silloin, kun laitat television päälle -
ja alat ottaa signaalia vastaan, vaan signaali on jo olemassa.
Se näkyy, kun avaat vastaanottimen.
Ellei televisio tai radio ole päällä, et ehkä kuule noita signaaleja, -
ja voit väittää, ettei huoneessa ole mitään muuta kuin sinä itse.
Totuus kuitenkin on, että signaalit ovat siellä.
Sen voi todistaa yksinkertaisesti käynnistämällä television.
Alat nähdä ohjelmaa heti, kun alat ottaa sitä vastaan, -
et silloin, kun lähetys alkaa. Jos televisio pimenee jostain syystä, -
useimmat eivät ensimmäisenä soita tv-asemalle, -
vaan vaihtavat toiselle kanavalle nähdäkseen, toimiiko se.
Jos se toimii, ongelma ei ole vastaanottimessa vaan lähetyksessä.
Emme kuitenkaan ensimmäisenä epäile, että vika on lähetyksessä, -
vaan tarkistamme ensin vastaanottimen kunnon.
Meidän kristittyjen tulisi toimia samoin Jumalan suhteen.
Jumala lähettää ohjelmaa koko ajan. Hän ei jätä meitä koskaan.
Hän on aina paikalla ja tahtoo, että voimme hyvin ja menestymme.
Hän on siunannut kättemme työtä ja määrännyt siunauksen yllemme.
Hän on jo siunannut meitä kaikella hengellisellä siunauksella.
Tarvitsitpa mitä tahansa, Jumala on jo antanut sen.
Hän on tehnyt kaiken Jeesuksen kautta. Jos et näe sitä, -
älä mene Jumalan luo pyytämään, että Hän auttaisi ja tekisi jotain, -
vaan tarkista ensin vastaanottimesi.
Jumala ei ikinä jätä minua. Jos en tunne Hänen läsnäoloaan, -
Jumala ei ole lähtenyt mihinkään, vaan sydämeni on kovettunut, -
huomioni on kiinnittynyt pois Hänestä tai en toimi uskon kautta.
1. Piet. 1:8 "häneen te uskotte, vaikka ette nyt häntä näe, -
ja riemuitsette sanomattomalla ja kirkastuneella ilolla".
Jos meillä ei ole iloa, kyse ei ole siitä, ettei Jumala olisi antanut sitä.
Olemme kääntäneet katseemme pois Jeesuksesta omiin ongelmiimme, -
ja ne ovat hukuttaneet meidät. Siksi olemme lannistuneita.
Meidän ei tule pyytää, että Jumala vuodattaisi iloaan elämäämme.
Raamatun mukaan Hän on jo tehnyt sen. Jos uskoisimme, meillä olisi ilo.
"Oi Jumala, ole kanssani!"
Ps. 16:11 "ylenpalttisesti on iloa sinun kasvojesi edessä".
Olemme aina Jumalan läsnäolossa, joten meillä on ylenpalttisesti iloa.
Jos et koe iloa, ei ole aika mennä pyytämään sitä Jumalalta.
Sinun tulee olla vahva, uskoa, että olet jo saanut sen, -
ja kiinnittää huomiosi Jeesukseen lannistavien asioiden sijasta.
Jos katsot Häntä, sinusta virtaa iloa, rauhaa ja rakkautta.
Eräs tunnettu pastoriystäväni kertoi kerran saarnatessaan -
kokemastaan kuivasta kaudesta.
Hänellä on tuhansia kuulijoita, kirjoja ja tv-ohjelmia, -
mutta hän ei kokenut Jumalan läsnäoloa ja oli niin masentunut, -
että seisoi korkean hotellin parvekkeella ja harkitsi vakavasti -
itsemurhan tekemistä heittäytymällä alas tuolta parvekkeelta.
Tajutessaan, että jokin oli pahasti pielessä, hän alkoi rukoilla, -
ja Jumala täytti hänet uudestaan. Niinpä hän saarnasi, -
että meidän tulee anoa tuollaista uutta kokemusta Herran kanssa.
Alttarit täyttyivät ihmisistä.
Jotkut heistä varmaankin saivat Jumalalta uutta virvoitusta, -
mutta tekemällä niin he kerjäsivät itselleen hankaluuksia.
Pastori käytännössä sanoi toimivansa täysin tuntemustensa varassa, -
ei Jumalan Sanan varassa, joka sanoo, ettei Jumala jätä meitä.
Jumalan siunauksesta on niin paljon lupauksia. Joh. 16:33 -
"Maailmassa teillä on ahdistus; mutta olkaa turvallisella mielellä: -
minä olen voittanut maailman." Ps. 34:2 "kiitän Herraa joka aika".
Meidän tulee kiittää aina, ei vain silloin, kun siltä tuntuu.
Emme koe iloa ja virvoitusta anomalla sitä Jumalalta.
Hän rakastaa meitä niin paljon, että antaa erityisiä kokemuksia, -
jotka virvoittavat meitä hetkellisesti, mutta niistä voi tulla ongelma.
Jos asiat eivät suju hyvin emmekä koe Jumalan läsnäoloa, -
joudumme joka kerta heittäytymään Jumalan armoille -
ja odottamaan virvoitusta Häneltä.
Raamattu kuitenkin sanoo, että Daavid rohkaisi mielensä Herrassa.
Jumala on jo antanut nämä asiat meille ja koskettanut meitä.
Meidän ei tarvitse pyytää Hänen kosketustaan tehdäksemme jotain.
Olet jo saanut kaiken. Ala uskoa, että Jumala on tehnyt sen.
Jos et koe Herran iloa, rohkaise itseäsi Herrassa.
Ala laulaa ja ylistää Häntä ja keskity Jumalan Sanaan.
Jes. 26:3 "Vakaamieliselle sinä talletat rauhan, rauhan, -
sillä hän turvaa sinuun."
Jos sinulla ei ole rauhaa, mielesi ei ole keskittynyt Häneen.
Aikani on tältä päivältä lopussa, mutta minulla on vielä paljon asiaa.
Kannattaa siis katsoa ohjelmaa myös ensi kerralla.
Kohta saat lisätietoa siitä, kuinka voit saada materiaaleja -
tästä aiheesta. Ota yhteyttä jo tänään ja liity seuraani jälleen ensi kerralla.
Päivän opetus on saatavissa Usko saaneesi -pakettina, -
johon kuuluu opetus CD-levyllä, kirja sekä työkirja.
Työkirjan mukana tulee CD-levy, jolta voit tulostaa tehtäviä, -
oppituntien runkoja, opetuslapseus- kysymyksiä ja Raamatun tekstejä.
Kurssin listahinta on 46,49 puntaa, mutta nyt saat sen 30 punnalla.
Paketti on saatavissa englanniksi. Voit tilata paketin -
ja kaikki ohjelmassa mainitut tuotteet nettisivujemme kautta.
Sieltä näet kaikki eri tavat, joilla voit saada opetuksen.
Ensimmäinen osa kertoo siitä, että meitä on jo siunattu.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Toukokuussa hän on Englannissa, Hollannissa ja Saksassa.
Kesäkuussa hän vierailee Nizzassa ja pitää konferenssin Coloradossa.
Heinäkuussa hän on Georgiassa ja Oklahomassa -
ja elokuussa Missourissa.
Lisätietoja tapahtumista alueellasi saat nettisivuiltamme.
Charis-raamattukoulu antaa aviopuolisoille tilaisuuden löytää -
uusia ulottuvuuksia Jumala-suhteesta.
Suhteeni Jumalaan muuttui täysin.
Löysin uusia asioita kristinuskosta.
Opetukseen uppoutuminen mahdollisti vaivattoman muutoksen.
―Haluan elää voitokkaasti.
Jumala ei ollut enää jumissa Sanassa.
Olen vapaa rakastamaan Jumalaa ja tiedän olevani rakastettu.
Charis-koulussa Sana herää eloon ja suhde Jumalaan on kaiken perusta.
Elämä muuttuu pysyvästi.
Andrew Wommack ja Charis: Muuta elämäsi. Muuta maailma.
Olen Andrew Wommack ja haluan kutsua sinut -
raamattukonferenssiimme Englannin Telfordiin 23.―26.5.2014.
Viime vuonna siihen osallistui tuhansia ihmisiä.
Pastori Duane Sheriff opettaa kanssani. Hän on loistava opettaja.
Minäkin opetan, ja Jamie laulaa.
Meillä on upeaa ylistystä sekä lasten ja nuorten ohjelmaa.
Konferenssista tulee hieno. Tervetuloa siis Telfordiin.
Olisi todella mukavaa, jos tulisit konferenssiimme.
Haluatko katsoa Andrewin ohjelmia tv:stä milloin vain?
Se onnistuu Roku-kanavalla.
Sen kautta voit nähdä satoja opetusvideoita ja todistuksia.
Tarvitset vain Roku-soittimen, television ja nettiyhteyden.
Lisätietoja Roku-kanavasta on nettisivuillamme.
Suomennos: Anni Lähteenmäki